จีนไม่ล้มเลิกเจรจาการค้าแม้ทรัมป์ขู่ขึ้นภาษี
กระทรวงพาณิชย์จีนแถลงเมื่อ 7 พ.ค.ว่า รองนายกรัฐมนตรี หลิว เหอ หัวหน้าทีมเจรจาการค้าของประธานาธิบดีสี จิ้นผิง จะเดินทางไปเจรจาการค้ารอบที่ 11 กับทีมเจรจาของสหรัฐฯ ที่กรุงวอชิงตัน ดี.ซี. ใน 9 และ 10 พ.ค. ซึ่งช้ากว่ากำหนดเดิมใน 8 พ.ค. 1 วัน แต่ไม่ระบุว่าคณะผู้เจรจาชุดใหญ่ของจีนจะไปด้วยหรือไม่เท่าใด แต่คำยืนยันว่านายหลิว เหอ จะยังไปเจรจากับสหรัฐฯส่งผลให้หุ้นทั่วตลาดเอเชียพุ่งขึ้น เพราะยังมีโอกาสที่ทั้งสองฝ่ายจะบรรลุข้อตกลงและหลีกเลี่ยงสงครามการค้าเต็มรูปแบบได้,ก่อนหน้านี้ เมื่อ 5 พ.ค.ประธานาธิบดีโดนัลด์ ทรัมป์ เพิ่มแรงกดดันโดยขู่จะขึ้นภาษีสินค้าจีนชุดใหม่มูลค่า 200,000 ล้านดอลลาร์สหรัฐฯ จาก 10% เป็น 25% ใน 10 พ.ค. และขู่จะเก็บภาษีสินค้าจีน 25% อีกมูลค่า 325,000 ล้านดอลลาร์ในเร็วๆนี้ อ้างว่า,การเจรจาการค้ากับจีนคืบหน้า ช้าเกินไป เพราะจีนพยายามเจรจาใหม่ซึ่งตนปฏิเสธ ขณะที่สื่อจีนและสหรัฐฯรายงานว่า นายหลิว เหอ และคณะราว 100 คน อาจล้มเลิกการเจรจากับสหรัฐฯที่กรุงวอชิงตัน ส่งผลให้หุ้นในตลาดหลักทรัพย์ทั่วโลกร่วงอย่างหนัก,ส่วนโฆษกกระทรวงการต่างประเทศจีนแถลงว่า จีนยังเชื่อเสมอว่าการเคารพซึ่งกันและกัน ความเสมอภาค และผลประโยชน์ของทั้งสองฝ่ายเป็นสมมติฐานและพื้นฐานในการบรรลุข้อตกลงใดๆ การตั้งภาษีไม่สามารถแก้ปัญหาใดๆได้ ด้านนายโรเบิร์ต ไลธิเซอร์ ผู้แทนการค้าสหรัฐฯ แถลงว่าช่วงสัปดาห์ที่แล้ว จีนกลับลำถอยหลังจากพันธกรณีที่ให้ไว้ และนายสตีเฟน มนูชิน รมว.คลังสหรัฐฯ ก็ระบุว่าการเจรจาสำเร็จแล้ว 90% แต่จีนกลับลำถอยหลังในช่วงหลัง นายไลธิเซอร์เผยด้วยว่าการขึ้นภาษีจีน 200,000 ล้านดอลลาร์จะมีผลบังคับเวลา 00.01 น. วันศุกร์ที่ 10 พ.ค. เวลากรุงวอชิงตัน,ด้านนางคริสทีน ลาการ์ด ผู้อำนวยการกองทุนการเงินระหว่างประเทศ (ไอเอ็มเอฟ) แถลงเตือนว่า ความตึงเครียดทางการค้ารอบใหม่ระหว่างสหรัฐฯ กับจีนคือภัยคุกคามต่อเศรษฐกิจโลก ข่าวลือและการทวีตตอบโต้กันในช่วงหลังทำให้โอกาสบรรลุข้อตกลงทางการค้าน้อยลง,สหรัฐฯ และจีนขึ้นภาษีสินค้าตอบโต้กันแล้วรวม 360,000 ล้านดอลลาร์ แต่เมื่อเดือน ธ.ค.2561 ทรัมป์และสี จิ้นผิง ตกลงระงับการขึ้นภาษีสินค้าชุดใหม่ 90 วัน เพื่อเปิดโอกาสให้มีการเจรจา ทั้งนี้ ทรัมป์ต้องการลดการขาดดุลการค้าต่อจีนถึง 378,730 ล้านดอลลาร์ ต้องการให้จีนเปิดตลาดรับสินค้าสหรัฐฯมากขึ้น ให้จีนยุติข้อบังคับให้บริษัทสหรัฐฯ ในจีนถ่ายทอดเทคโนโลยีให้บริษัทร่วมทุนของจีน และให้จีนยุติการขโมยทรัพย์สินทางปัญญา.
รองนายกรัฐมนตรี หลิว เหอ หัวหน้าทีมเจรจาการค้าของประธานาธิบดีสี จิ้นผิง จะเดินทางไปเจรจาการค้ารอบที่ 11 กับทีมเจรจาของสหรัฐฯ ที่กรุงวอชิงตัน ดี.ซี.ในสัปดาห์นี้
จีน,สงครามการค้า,สหรัฐ,เจรจา,โดนัลด์ ทรัมป์